Document ID: /roh_data/filtered/fineweb-2-filterrobots_roh.jsonl.gz/59470

L’enconuschent publicist ed anteriur schefredactur Peter Studer è mort la sonda. El è vegnì 88 onns vegl. En l’annunzia da mort statti scrit, ch’el saja sa durmentà paschaivlamain suenter ina vita ritga.
Peter Studer è stà blers onns il schefredactur dal «Tages-Anzeiger», e manader publicistic da la chasa editura Tamedia. Era sco schefredactur ha el lavura tar la Televisiun svizra (SRF). Pli tard ha Peter Studer manà il Cussegl svizzer da la pressa sco president. A l’universitad da Son Gagl ha il publicist instruì dretg da medias – ed il 2005 ha el survegnì là il titel da docter honoris causa.
Archiv SRF: Peter Studer davart l'interess public